Páirc Náisiúnta na Mara

Achar 
Tá níos mó ná 280 km2 d'éiceolaíocht ilchineálach inti, flóra agus fána atá tábhachtach go hidirnáisiúnta, agus beanna sléibhte san áireamh. 

Ar na háiteanna atá i bPNM, tá beagnach sé ciliméadar cearnach sa Chonair, a chosain timpeall €6 milliún ar an stát sa bhliain 2023. Tá 1,400 acra sléibhe agus foraoise ag síneadh le Slí na Conarach. 

San áireamh sa PNM chomh maith tá talamh ar an mBlascaod Mór, An Tiaracht, Oileáin an Mhachaire, Sceilg Bheag, Sceilg Mhichíl, Duínis, ar Chnoc Bréanainn, Trá Inse agus teach, páirc agus trá Dhoire Fhionáin in Uíbh Ráthach. Ina theannta sin, tá abhantrach in aice láimhe — An Abha Mhór, agus naoi gcinn de lochanna ann. Tá an fharraige timpeall ar na Blascaodaí agus an ceantar caomhnaithe speisialta ag Ceann Chiarraí sa pháirc nua chomh maith.

 Cosaint na bithéagsúlachta 
Tá PNM dírithe go háirithe ar chosaint agus ar chothú na bithéagsúlachta agus oidhreacht shaibhir seandálaíochta an cheantair.

Tá cáil na n-éan ar an gceantar a bhfuil fáil ann ar an bpuifín, an guairdeall agus an fabhcún gorm. Tá ainmhithe ann amhail an madra uisce, an broc agus an giorria sléibhe. Is ann atá teacht ar an t-aon chnádán dúchasach sa tír. Chomh maith leis sin feictear san fharraige an míol mór, an liamhán gréine agus an deilf. 

 Féach freisin     

 Páirc Náisiúnta Chill Airne
 Mara Beo an Daingean

 Tagairtí 

 Naisc sheachtracha 
 Oifig na nOibreacha Poiblí / Oidhreacht Náisiúnta na hÉireann  
 Suíomh oifigiúil na Páirce 

Catagóir:Tíreolaíocht Chontae Chiarraí
Catagóir:Páirceanna Náisiúnta na hÉireann
Catagóir:Tíreolaíocht na Mumhan
Catagóir:Uíbh Ráthach
Catagóir:Corca Dhuibhne
Catagóir:Gaeltacht Chontae Chiarraí
Catagóir:Slí an Atlantaigh Fhiáin